दक्षिण सूडान
दक्षिण सूडान या 'जनूब-उस-सूडान' (आधिकारिक तौर पर दक्षिणी सूडान गणतंत्र) उत्तर-पूर्व अफ़्रीका में स्थित स्थल-रुद्ध देश है। जुबा देश की वर्तमान राजधानी और सबसे बड़ा शहर भी है। देश के उत्तर में सूडान गणतंत्र, पूर्व में इथियोपिया, दक्षिण-पूर्व में केन्या, दक्षिण में युगान्डा, दक्षिण-पश्चिम में कांगो लोकतान्त्रिक गणराज्य और पश्चिम में मध्य अफ़्रीकी गणराज्य है।
दक्षिण सूडान गृहयुद्ध
दिसंबर 2013 में राजनीतिक सत्ता के लिये राष्ट्रपति कीर और उपराष्ट्रपति रीक मछर के बीच संघर्ष चालू हो गया। राष्ट्रपति ने श्री मछर और उनके दस साथियो के ऊपर तख्तापलट के प्रयास का आरोप लगाया। हलाकि मछर ने आरोपो से इनकार किया और वहा से भाग गए, बाद में उन्होंने कीर से इस्तीफा की मांग की। इसी के साथ ही SPLM और SPLM -IO के बीच लड़ाई चालू हो गई, और यही से गृहयुद्ध भड़क उठा। युगांडा के सैनिकों ने विद्रोहियों के खिलाफ दक्षिण सूडान के सरकारी बलों के साथ लड़ने के लिए तैनात किया गया। संयुक्त राष्ट्र, दक्षिण सूडान में संयुक्त राष्ट्र मिशन (UNMISS) के रूप में देश में शांति सैनिकों की तैनाती की है।